สมาคมธนาคารไทยตั้งเป้า "พร้อมเพย์" ช่วยลดการใช้เงินสด 5% - FINNOMENA
สมาคมธนาคารไทยตั้งเป้าบริการพร้อมเพย์ช่วยลดยอดใช้เงินสด 5% ในปีหน้า หลังคนแห่ลงทะเบียนแล้ว 18 ล้านคน
14 ธ.ค. 2559

สมาคมธนาคารไทยตั้งเป้าบริการพร้อมเพย์ช่วยลดยอดใช้เงินสด 5% ในปีหน้า หลังคนแห่ลงทะเบียนแล้ว 18 ล้านคน
สมาคมธนาคารไทย กล่าวว่า ขณะนี้ระบบ “พร้อมเพย์” อยู่ระหว่างการทดสอบระบบออนไลน์และการหักชำระเงิน ซึ่งการทดสอบระบบเป็นไปด้วยดี
ขณะที่ปัจจุบันมีคนมาลงทะเบียนแล้ว 18 ล้านคน มีจำนวนบัญชีที่เตรียมจะใช้บริการแล้วประมาณ 38 ล้านบัญชี เนื่องจากหนึ่งคนลงทะเบียนผูกได้หลายบัญชี
ส่วนด้านความปลอดภัยนั้น ผู้อำนวยการ สำนักงานพัฒนาธุรกรรมทางอิเล็กทรอนิกส์ กล่าวว่า ระบบหลังบ้านของธนาคารพาณิชย์ในไทยส่วนใหญ่ปลอดภัยสูง ถ้าดูช่องโหว่ถือว่าดีกว่าหลายๆประเทศมาก
แต่ที่มีปัญหามักเกิดมาจากฝ่ายผู้บริโภค เช่น การโดนหลอกลวงฉ้อโกง หรือ เข้าไปโหลดเว็บไซต์ที่มีความสุ่มเสี่ยง และมีการให้ข้อมูลต่อเว็ปไซต์นั้นๆ ทำให้เกิดการคัดลอกข้อมูลบัตร การสกิมมิ่งบัตร เป็นต้น
***ซึ่งปัจจุบันนี้ยอดแจ้งความคดีอาชญากรรมทางอิเล็กทรอนิกส์ที่ได้รับแจ้งความมากที่สุด คือ…
1. ทะเลาะวิวาท ด่ากัน หมิ่นประมาทกัน ผ่านโซเชียล
2. การหลอกโอนเงิน ได้แก่ สั่งซื้อสินค้าทางออนไลน์แต่ไม่รับสินค้า และการหลอกโอนเงินของชายชาวต่างชาติที่มาหลอกว่าจะแต่งงานกับหญิงไทย
3. การแฮกเฟซบุ๊ก ไลน์ เพื่อนำไปหลอกลวงคนรู้จักของผู้เสียหาย เพื่อให้หลงเชื่อและโอนเงินมาให้
ที่มา : http://www.posttoday.com/economy/finance/470077
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
Prompt Pay
พร้อมเพย์
แชร์บทความ: